section_heading: NBA karijera
paragraph_text: Tijekom doigravanja 2004. Miller je odlučio prvu utakmicu finala Istoka.<ref>Veteran Reggie Miller odlučio dvoboj Pola minute prije kraja utakmice kod rezultata 74:74 Miller je postigao tricu, a potom šest sekundi prije kraja utakmice postigao je i posljednji koš iz slobodnog bacanja. Utakmica je završila rezultatom 78:74. Ipak, Pistonsi su bili prejaki za Millerove Pacerse i izbacili su ih iz doigravanja u šest utakmica. U sezoni 2004./05. Miller je sudjelovao u velikoj tučnjavi između igrača Detroit Pistonsa i Indiana Pacersa. Bio je kažnjen s 1 utakmicom neigranja dok je maksimalnu kaznu dobio Ron Artest od 86 utakmica neigranja (72 utakmice u regularnom dijelu i 14 u doigravanju). Svoju posljednju utakmicu u dresu Pacersa odigrao je 19. svibnja 2005. u utakmici protiv Detroit Pistonsa. Postigao je 25 poena u porazu svojih Pacersa 88:79. Iz igre je izašao 15.7 sekundi prije kraja uz ovacije cijele dvorane, a gostujući trener pozvao je time-out kako bi se i igrači Pistonsa mogli pridružiti ovacijama. Svoju osamnaestogodišnju NBA karijeru završio je s 25 279 poena i time je postao 13. strijelac svih vremena u NBA povijesti.<ref>NBA: Najboljih 20 strijelaca u povijesti Također drži rekord po broju ubačenih trica sa svojih 2 560 trica, a najbliži pratitelj mu je Ray Allen. Samo od plaća zaradio je oko 105 000 000 $ u karijeri.